|  |
| --- |
| **N Á R O D N Á R A D A  S L O V E N S K E J R E P U B L I K Y** |
| **IV. volebné obdobie** |

**Návrh**

**zákon**

**z.........2008,**

**ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov**

Národná rada Slovenskej republiky sa uzniesla na tomto ústavnom zákone:

**Čl. I**

Zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení zákona Slovenskej národnej rady č. 293/1992 Zb., zákona Slovenskej národnej rady č. 323/1992 Zb., zákona Národnej rady Slovenskej republiky č. 187/1993 Z. z., zákona Národnej rady Slovenskej republiky č. 180/1995 Z. z., zákona Národnej rady Slovenskej republiky č. 222/1996 Z. z., zákona č. 80/1998 Z. z., zákona č. 256/2001 Z. z., zákona č. 420/2002 Z. z., zákona č. 518/2003 Z. z., zákona č. 217/2004 Z. z., zákona č. 523/2004 Z. z., zákona č. 549/2004 Z. z. a zákona č. 571/2007 Z. z. sa mení a dopĺňa takto:

1. § 34 sa dopĺňa odsekmi 17 a 18, ktoré znejú:

„(17) Pozemkový fond na svojej internetovej stránke zverejní zmluvu23hb), ktorej je účastníkom, do piatich pracovných dní od jej podpisu zmluvnými stranami. Vo zverejnení o fyzickej osobe uvedie meno, priezvisko a adresu trvalého pobytu; rodné číslo sa nezverejňuje23hc).

(18) Pozemkový fond zverejní na svojej internetovej stránke údaje o pozemkoch, ktoré sú vhodné ako náhradné pozemky podľa osobitných predpisov23hd) podľa katastrálnych území. Regionálny organizačný útvar pozemkového fondu zverejní údaje o takýchto pozemkoch aj iným vhodným spôsobom.“.

Poznámky pod čiarou k odkazom 23hb až 23hd znejú:

„23hb) Zákon č. 229/1991 Zb. v znení neskorších predpisov.

Zákon Národnej rady Slovenskej republiky č. 180/1995 Z. z. v znení neskorších predpisov.

Zákon č. 503/2003 Z. z. v znení neskorších predpisov.

23hc) § 7 ods. 3 zákona č. 428/2002 Z. z. o ochrane osobných údajov v znení zákona č. 90/2005 Z. z.

23hd) § 11 ods. 2 zákona č. 229/1991 Zb. v znení neskorších predpisov.

§ 6 ods. 2 zákona č. 503/2003 Z. z. v znení neskorších predpisov“.

1. Za § 42n sa vkladá nový § 42o, ktorý vrátane nadpisu znie:

**„§ 42o**

Prechodné ustanovenia účinné od 1. septembra 2008

1. Pozemkový fond zverejní na svojej internetovej stránke do 31. októbra 2008 zmluvy, ktorých je účastníkom a ktoré boli uzavreté od 4. júla 2006 do 1. septembra 2008.
2. Pozemkový fond zverejní na svojej internetovej stránke do 31. marca 2009 zmluvy23hc), ktorých je účastníkom a ktoré boli uzavreté do 1. septembra 2008 a ktoré neboli zverejnené podľa odseku 1.“.

**Čl. II**

Tento zákon nadobúda účinnosť 1. septembra 2008.